kk en ru kk kk kk en ru es en ru kk bg kk kk ba hbs_cyr kk ru bg kk en kk kk en kk kk kk kk kk kk kk kk kk sv en en kk en ky en kk kk kk kk kk kk kk kk kk kk mk kk kk kk kk kk kk it kk en kk pt kk pt kk it kk ky ru kk kk kk kk ky kk kk it kk en kk pt kk pt en kk kk kk kk kk kk kk kk kk en en kk
Әкенің мейірімді бейнесі | МAKALA.KZ
Сіз осындасыз: Home → ҚОҒАМ → Әкенің мейірімді бейнесі
Әлі есімде, кеш қарайғанда ойынға ермей, әкеміздің жұмыстан келер уақытын тағатсыздана күтетінбіз. Әкем алдымен бізді құшақтап, маңдайымызды иіскеп , сосын барлығымызды дастарқан басына жинап, қызықты әңгімелер, күлкілі анекдоттар айтып береді. Есімізде қалғаны – әкеміздің айтатын халық әндері . Оқушы, студент кезінде әкеміз ән айтқан , бас қосқан жиын тойларда ән айтатын. Бұл ауылға, сонау балалық шаққа деген сағынышы екен әкемнің. Әдемі ән айтылған күндері үйіміз шат-шадыман күлкіге бөленіп, ас бөлмеміз құдды бір концерт залына айналатын.
Өмірден ерте кетерін білді ме, кім білсін, әйтеуір біздің балалық шағымыз-дың барынша алаңсыз өтуіне жанын салды. «Бала ұйқысын қандыру керек, алаңсыз ойнау керек, баланың киімі көк, тамағы тоқ болу керек, оқы, жаз, сыз деп қинама, ұрыспа, бәрін өздері меңгереді» деп отыратын анамызға. Үйге қонақ келе қалса: «мына қызым үлкен қызметкер болады» деп отыратын. Ондайда әкемнің балдыздары мен бажалары « Ғабеке, бірі — сары, бірі — қоңыр қыздарыңыз бен құлағы қалқиған ұлыңызды айтып қоймадыңыз ғой, алдымен әріп танып, жазуды үйренсін» дейтін , әзілмен қағытып. Ал әкем: «өздеріңде мұндай қыздарың жоқ болған соң айтасыңдар» дейтін. Қыз бала анасына жақын болады ғой. Ал мен анамнан гөрі әкеме жақынырақ жүрдім. Кейде «менің аузымнан түскен қызымсың» дейтін маған. Балалық қызығушылығыммен «сондай қалай?» деп сұраймын. «Мен «аһ» дегенде, сен аузымнан түсе қалдың» дейтін. Содан үйге келген қонақтарға «мен әкемнің аузынан түскен қызымын» деп мақтанатынмын. « Жарасқанымды жиырмаға толса үйлендірем, ерте-рек қызығын көрем» деп отырушы еді. Жарық дүниеден бұйырған дәм-тұзы шығар, ұлының қызығын көре алмай, бар-жоғы 48 жыл өмір сүрді.
Анамыз үнемі « Ғабиденнің ізінде қалған аманаты» деп қарайды бізге. Әрдайым «әке-леріңдей болыңдар, сөздің парқын, ойдың тереңін түсіне біліңдер» деп отырады. Анамыз қанша қиналса да, әкеміздің жоқтығын білдірмеуге тырысты. Еңсемізді түсірмей, әрі әке, әрі ана бола жүріп, қанаттыға қақтырмай, тұмсықтыға шоқтырмай өсірді. Әкеміздің айтқан сөздерін әлі күнге құлағымызға құйып келеді. «Ешқашан әкелеріңнің атына кір келтіретін оғаш қылық жасамаңдар» деп ескертеді. Әкеміздің мейірімге толы бейнесі, ақ пейілі мен айналасына көтеріңкі көңіл күй сыйлайтын әзіл-қойлығы есімізде қалыпты.
Әкеміз үнемі ізіндегі іні-қарындастарына қамқор боп жүретін. Кейде әкеміз айналасына көлеңкесін түсіретін алып ағаш сияқты елестейтін. Ол ешқашан бөгде адамнан көмегін аяған емес. Тіпті көшеде кездейсоқ жолыққан жанға да қол ұшын беруге даяр тұратын. Дос-жарандары, туған-туыстары әкеміздің әзілқойлығын, кім-кіммен де еркін тіл табысып кететін ашық мінезін, дарқан пейілін еске алып отырады. «Әкең өлсе де, әкеңнің көзін көрген өлмесін» деген сөз бекер айтылмаса керек. Кейде әкеммен қатар жұмыс істеген қызметтестері мен достарының « Ғабиден білікті құрылысшы еді » деген сөздерін естісек, марқайып қаламыз әкемізбен мақтанамыз. «Жақсы әкенің аты жаман балаға елу жыл азық болады» дейді ғой. Аллаға шүкір, әке-міздің жоқтығын байқатпаған аға-әпкелеріміздің, нағашыларымыздың арасында жү-ріп, есейдік. Тіпті біреу «Күлкісі де, сөзі де Ғабиденнен аумай қалыпты» деп, түр-сипатымызды әкемізге ұқсатса, біздер балаша қуанамыз. Әке-шешесін арқалап жүрген ешкім жоқ. Ерте ме, кеш пе бұл өмірдің дәм-тұзы да таусылары хақ. Әркімнің маңдайына жазған тағдыры, өлшеп берген ғұмыры бар. Кей кездері «әкем бүгінгі қалпымызда көрсе, не дер еді? Біздің кім болғанымызды , қандай азамат болғанымызды қалған еді? Бүгінде бізге қандай ақыл-кеңесін айтар еді?» деген сауалдар ойыма орала береді. …
Атырау облысы , Құлсары қаласы.
Педагог. Атырау облысы, Құлсары қаласы тұрғыны.
Get the latest news in your inbox, free!
Қыз бала жағадағы құндыз
Студенттердің ұялы телефонға қарым-қатынасы
1 Пікір на "Әкенің мейірімді бейнесі"
Осы пікірге жауап болса маған ескертү жіберу
Осы пікірге жауап болса маған ескертү жіберу
Facebook арқылы бөлісуTwitter арқылы бөлісуGoogle арқылы бөлісуВконтакте арқылы бөлісуОдноклассники арқылы бөлісу
….Бұл мақаланың жазылуына жаңа тұрпатты мекемелерде беделді қызметтер атқарып , іскерлік деңгейге жеткен Ұлмекен Ғабиденқызының өмірден ерте өткен әкесі туралы толғана айтқан әңгімесі негіз болды. Ол Л.Н. Гумилев атындағы Евуразия ұлттық университетінің жаратылыс тану- техникалық факультетін үздік бітірген. Осы заманғы өмірге еркін араласып, тұрмыста ғана емес, әлеуметтік орта, қоғамдық құрылым өрісінде де елеулі орын алмақ ыңғайын танытып жүрген талапты жас .
2 жыл 4 ай бұрын жазылды
Қыз бала жағадағы құндыз
Студенттердің ұялы телефонға қарым-қатынасы
Әрбір адам ке­мел ке­ле­шек­ке қадам басқысы кел­се құндылықтар жоғалып кетпесіне амал қылуы міндет. Осы тұрғыда халыққа қызмет ету үшін «www.makala.kz» сай­ты мемлекеттік мәртебеміздің ар­ту­ы­на үлес қосады де­ген ой­да­мыз.
Қыз бала жағадағы құндыз
Студенттердің ұялы телефонға қарым-қатынасы
Рейтингтегі алғашқы 6 мақала
Ел болам десең, бесігіңді түзе (138)
Ана тілің – арың бұл... (128)
Жетім көрсең жебей жүр! (101)
Қариясы бар үйдің, қазынасы бар (67)
Құран сүрелерін жаттаудың маңыздылығы (53)
Жақсыдан үйрен, жаманнан жирен (52)
© Copyright 2011-2019 МAKALA.KZ
Сайт материалдарын пайдаланғанда дереккөзге сілтеме көрсету міндетті. Авторлар пікірі мен редакция көзқарасы сәйкес келе бермеуі мүмкін. Жарнама мен хабарландырулардың мазмұнына жарнама беруші жауапты.